Wysiging soos op 17:50, 13 Mei 2014
Wysiging soos op 17:49, 13 Mei 2014 (wysig)
Wysiging soos op 17:50, 13 Mei 2014 (wysig) (maak ongedaan)
Die Bauhaus het in Weimar met die samesmelting van die plaaslike kunsskool met die ''Großherzoglich Sächsische Kunstgewerbeschule Weimar'', 'n instelling wat in 1907 deur die Belgiese argitek en ontwerper [[Henry van de Velde]] in die lewe geroep is, ontstaan. Dit was die regstreekse voorloper van die Bauhaus, wat later in Van de Velde se skoolgeboue gevestig sou word. In 1925 is die Bauhaus na [[Dessau-Roßlau|Dessau]] verskuif en het in die volgende jaar in sy bekende hoofkwartier ''Bauhaus Dessau'' ingetrek. In 1932 was die skool gedwing om na Berlyn te verhuis en is in 1933 gesluit.
Die Bauhaus se invloed was só omvattend dat sy naam in die omgangstaal dikwels as sinoniem vir die modernistiese styl in die boukuns en ontwerpkuns gebruik word. In kunshistoriese opsig is dit egter misleidend om die Bauhaus-styl en die ontwikkelinge in Duitsland as 'n geïsoleerde beweging te beskou en die term ''Bauhaus'' as vakterm vir 'n bepaalde argitektoniese of meubelstyl te gebruik. Die ontwerpe en werke van die Bauhaus se dosente en studente word gevolglik as deel van internasionale stromings beskou wat oor 'n langer tydperk bestaan het en met vakterme soos funksionalisme, modernistiese styl, nuwe saaklikheid, internasionale[[Internasionale stylStyl]] of nuwe boustyl beskryf.